danske guldvindere ved De Olympiske Lege
Bortset fra De Olympiske Lege i 1904 i Saint Louis har Danmark deltaget i samtlige udgaver af OL, og danske deltagere har i tidens løb vundet i alt 49 guldmedaljer. Sejleren Paul Elvstrøm er den mest vindende med fire guldmedaljer (1948, 1952, 1956 og 1960). Flest guldmedaljer har Danmark vundet ved legene i London i 1948 (i alt 5). I forbindelse med legenes 10-årsjubilæum blev der i 1906 afholdt et "mellem-OL" i Athen. Her vandt Danmark tre guldmedaljer, men disse tæller ikke med i den officielle medaljestatistik.
1 Guldmedaljen blev delt med Sverige.
2 Legene blev udskudt fra 2020 til 2021 pga. coronapandemien.